Kašeľ
Druhý týždeň ma trápi kašel. Väčšinou vykašliavam hlieny. Užívala som Erdomed, ale mala som z neho záchvaty kašľa. Je vhodné pokračovať s nejakou liečbou (Stoptussinom?) alebo je lepšie nechať to doznieť? Kedy navštíviť lekára, kedy to je urgentné? Mávam ráno zelené sople ale cez deň deň je nos OK.
Dobrý deň,
ďakujeme za vašu otázku.
Lieky určené na liečbu suchého kašľa tlmia kašeľ, čím sťažujú vykašliavanie hlienu nahromadeného v dolných dýchacích cestách. To môže mať za následok zhoršenie zdravotného stavu, čo môže vyustiť do zápalu. Preto podávanie Stoptussinu neodporúčam.
Ak hlien zatekajúci z horných dýchacích ciest dráždi sliznicu nosohltana až hrtana, čo sa následne prejavuje dráždivým kašľom, odporúčam sa zamerať na liečbu horných dýcacích ciest. Na liečbu je vhodný
Sinupret Forte
, ktorý sa používa na liečbu akútnych a chronických zápaloch prinosových dutín a dýchacích ciest, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých. Taktiež je vhodný aj ako podporná liečba pri antibakteriálnej liečbe. Obsahuje výťažok z prvosienky a štiavca, ktoré majú protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré liek obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“. Dávkovanie je v prípade dospelých a mladistvých od 12 rokov 3x denne 1 tableta.
Na zmiernenie podráždenia sliznice môžete počas dňa užívať sirup alebo pastilky s obsahom
islandského lišajníka
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
Ak liečba kašľa trvá dlhšie ako 7 dní a nepociťuje žiadne zlepšenie, je potrebné navštíviť lekára, ktorý vás vyšetrí a nastaví adekvátnu liečbu.
Prajem skoré uzdravenie.
S pozdravom
PharmDr. Veronika Kiabová